Гот жазуусу
Гот жазуусу (готика минускулу) — орто кылымдагы (12—17-к.) латын жазуусунун графикалык түрү. 

Анын алгачкы үлгулөрү 10-кылымда Италияда, 11-кылымдын аягында Батыш Европанын башка өлкөлөрүндө пайда болгон. 

Гот жазуусу 4 түргө бөлүнөт:
 текстура — сүйрү жазуу; 
 фрактура — сүйрүлөнгөн сынык жазуу;
 швабахер — айрым тамгалары тегерек келген сынык жазуу; 
 тегерек Гот жазуусу — Кайра жаралуу доорундагы гот жазуусу менен гуманисттик жазуунун ортосундагы өткөөл жазуу.

Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Байыркы жазуулар